COMBATTIMENTO
TRA
ZORZO, CRISTIAN, DE SORVENOMME, O FORMIGOA,
E
MOSTAFÀ, SARACENO, DITO O CAIMACÀN.
Epizodio de l'asseddio d'i Crociati a Gerozalemme ne-o 1099.
A gran baruffa, ansi orrido duello
D'o Caimacàn e d'o Formigoa canto.
A lotta de Darete con Entello,
Che l'Epico latin, a-o quinto canto,
O ne dipinze con sci bon pennello,
A-o paragòn lascemmola in t'un canto;
E quella de Tancredi con Argante,
E l'atra fra Rinaldo e Sacripante.
2
O Muza, ti a cui piaxe chi fa bòtte,
Chi s'esponhe a-i pericoli ciù brutti,
Chi s'innalsa trofei de teste rotte,
Mi t'invoco de coe che ti m'aggiutti.
Te o prometto, i to poeti d'atre votte,
I fô resta tutti confuzi e mutti,
Contando in elegante portoliàn
Che Formigoa o l'ha vinto o Caimacàn.
3
Mentre a Gerozalemme l'êa d'intorno
L'arma chistianha con cavalli e fanti,
Dexiderosa che spontasse o giorno
De fâse unna provista de Turbanti;
lij_Latn lij_Latn lij_Latn smo_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn unk lij_Latn lij_Latn lij_Latn lij_Latn lij_Latn lij_Latn vec_Latn lij_Latn unk lij_Latn lij_Latn ita_Latn lij_Latn